**R O M Â N I A**

**JUDEȚUL CLUJ**

**COMUNA FRATA**

**P R I M A R**

**EXPUNERE DE MOTIVE**

**TRIF VASILE, PRIMARUL COMUNEI FRATA ,**

În temeiul prevederilor art. 45, alin. 6 din Legea nr. 215 / 2001 privind administrația publică locală, republicată și actualizată, îmi exprim inițiativa de promovare a unui proiect de hotărâre cu următorul obiect : STABILIREA TAXEI SPECIALE PENTRU ATRIBUIREA LOCURILOR DE ÎNHUMARE ÎN CIMITIRELE DE PE RAZA COMUNEI FRATA, PERSOANELOR CARE S-AU NĂSCUT PE RAZA COMUNEI FRATA ȘI NU MAI AU DOMICILIUL PE RAZA COMUNEI FRATA.

Având în vedere faptul că în ultima perioadă tot mai multe persoane care nu au

domiciliul pe raza comunei Frata, solicită să li se atribuie un loc de înhumare în cimitirele de pe raza comunei Frata , pentru a-și construi o criptă , sau să-și înhumeze persoanele decedate .

Menționez că taxele speciale se pot institui de Consiliul Local al comunei Frata

pentru funcționarea unor servicii publice create în interesul persoanelor fizice si juridice, care se folosesc de serviciile publice pentru care s-au instituit taxele speciale.

Taxele speciale se instituie de către consiliul local în următoarele condiţii: - taxele speciale se încasează numai de la persoanele fizice şi juridice care beneficiază de serviciile oferite;

- cuantumul taxelor speciale se stabileşte anual, prin hotărâre a consiliului local;

- veniturile realizate din taxele speciale se utilizează integral pentru acoperirea cheltuielilor legate de întreţinerea şi funcţionare a serviciilor pentru care s-au instituit taxele speciale;

- cuantumul taxelor speciale trebuie să acopere cel puţin cheltuielile curente de întreţinere şi funcţionare a serviciilor;

- sumele din taxele speciale rămase neutilizate la finele anului se reportează în anul următor cu aceeaşi destinaţie, o dată cu încheierea exerciţiului bugetar;

- modul de instituire, stabilire, încasare, declarare, destinaţia taxelor speciale, contravenţiile şi sancţiunile în domeniu se stabilesc prin hotărâre a consiliului local, odată cu instituirea taxelor speciale;

În baza celor expuse mai sus, am elaborat prezentul proiect de hotărâre pe care,

îl supun studiului şi votului dumneavoastră.

Menționez că proiectul de hotărâre a fost analizat și avizat favorabil de către Comisia pentrudezvoltare economico-socială, buget finanțe, administrarea domeniului public și privat al comunei, gospodărire comunală, agricultură, protecția mediului , servicii și comerț și a fost avizat pentru legalitate de secretarul comunei Frata

Frata la 15 IANUARIE 2019

**P R I M A R**

**TRIF VASILE**